Komisijos sprendimas
1998 spalio 14 d.
iš dalies keičiantis Tarybos sprendimą 97/602/EB dėl Reglamento (EEB) Nr. 3254/91 3 straipsnio 1 dalies antroje pastraipoje ir Komisijos reglamento (EB) Nr. 35/97 1 straipsnio 1 dalies a punkte minimo sąrašo
(pranešta dokumentu Nr. C(1998) 3064)
(98/596/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. lapkričio 4 d. Tarybos reglamentą (EEB) Nr. 3254/91, draudžiantį Bendrijoje naudoti spąstus, kuriais suspaudžiamos gyvūnų galūnės, ir įvežti į Bendriją tam tikrų rūšių laukinių gyvūnų, kilusių šalyse, kur jie gaudomi minėtais spąstais arba kitais tarptautinių humaniško gyvūnų gaudymo reikalavimų neatitinkančiais būdais, kailius, odas ir iš jų pagamintas prekes [1], ypač į jo 3 straipsnio 1 dalies antrą pastraipą,
kadangi 1997 m. sausio 10 d. Komisijos reglamentas (EB) Nr. 35/97, išdėstantis nuostatas dėl kailių, odų ir iš jų pagamintų prekių, kuriems taikomas Tarybos reglamentas (EEB) Nr. 3254/91, sertifikavimo [2], ypač jo 1 straipsnio 1 dalies a punktas, taikytinas tik tų gyvūnų kailių ir odų importui iš Reglamento (EEB) Nr. 3254/91 3 straipsnio 1 dalies antroje pastraipoje minimame sąraše nurodytų šalių, kurie nėra gimę ar užauginti nelaisvėje;
kadangi Tarybos sprendimu 97/602/EB [3] su pakeitimais, padarytais Komisijos sprendimu 98/188/EB [4], nustatytas sąrašas gali būti tik laikinas; kadangi pasikeitus padėčiai, ypač susiklosčius Reglamento (EEB) Nr. 3254/91 3 straipsnio 1 dalyje nurodytoms aplinkybėms, jis turėtų būti tuoj pat pakeistas, kad nebūtų trukdoma prekybai kailiais bei odomis ir iš jų pagamintais produktais;
kadangi iš informacijos, kurią Komisijai pateikė Kroatija, paaiškėjo, kad ta šalis uždraudė naudoti gyvūnų galūnes suspaudžiančius spąstus;
kadangi 1996 m,. gruodžio 9 d. Tarybos reglamentu (EB) Nr. 338/97 dėl laukinių gyvūnų ir augalų rūšių apsaugos kontroliuojant prekybą jais [5] nuo 1997 m. birželio 1 d. buvo panaikintas ir pakeistas Tarybos reglamentas (EEB) Nr. 3626/82 [6]; kadangi dėl to Reglamento (EEB) Nr. 3626/82 19 straipsnyje numatytas komitetas pakeistas Reglamento (EB) Nr. 338/97 18 straipsnyje numatytu komitetu;
kadangi šiame sprendime numatytos priemonės atitinka Reglamento (EEB) Nr. 3254/91 5 straipsnyje nurodyto komiteto nuomonę,
PRIĖMĖ ŠĮ SPRENDIMĄ
1 straipsnis
Šiuo dokumentu Tarybos sprendimo 97/602/EB priedas pakeičiamas šio sprendimo priedu.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
3 straipsnis
Šis sprendimas skirtas valstybėms narėms.
Priimta Briuselyje, 1998 m. spalio 14 d.